CELEX: 32022D0406
Language: da
Date: 2022-03-03 00:00:00
Title: Kommissionens gennemførelsesafgørelse (EU) 2022/406 af 3. marts 2022 om ændring af gennemførelsesafgørelse (EU) 2019/1202 for så vidt angår harmoniserede standarder for automatiske påfyldningspistoler til brug på benzinstandere, brændstofpumper, brændstofstandere og fjernpumpesystemer, sikkerhedsventiler til brug på brændstofpumper, sikkerhedsventiler og drejeled til brug på brændstofpumper og brændstofstandere, som bruges på tankstationer (EØS-relevant tekst)

10.3.2022   
               
               
                  DA
               
               
                  Den Europæiske Unions Tidende
               
               
                  L 83/55
               
            
         KOMMISSIONENS GENNEMFØRELSESAFGØRELSE (EU) 2022/406
         af 3. marts 2022
         om ændring af gennemførelsesafgørelse (EU) 2019/1202 for så vidt angår harmoniserede standarder for automatiske påfyldningspistoler til brug på benzinstandere, brændstofpumper, brændstofstandere og fjernpumpesystemer, sikkerhedsventiler til brug på brændstofpumper, sikkerhedsventiler og drejeled til brug på brændstofpumper og brændstofstandere, som bruges på tankstationer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 12 i Europa-Parlamentets og Rådets direktiv 2014/34/EU (2) formodes produkter, som er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de væsentlige sundheds- og sikkerhedskrav i bilag II til nævnte direktiv, der er omfattet af disse standarder eller dele deraf.
                  
               
                     (2)
                  
                  
                     Ved brev BC/CEN/46-92 — BC/CLC/05-92 af 12. december 1994 fremsendte Kommissionen en anmodning til Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) med henblik på at udarbejde og revidere harmoniserede standarder til støtte for Europa-Parlamentets og Rådets direktiv 94/9/EF (3). Dette direktiv er blevet erstattet af direktiv 2014/34/EU uden at ændre de væsentlige sundheds- og sikkerhedskrav i bilag II til direktiv 94/9/EF.
                  
               
                     (3)
                  
                  
                     CEN og Cenelec blev navnlig anmodet om at udarbejde følgende standarder for produkter, der bruges på tankstationer: Fremstilling af og ydeevne for automatiske påfyldningspistoler til brug på benzinstandere, Sikkerhedskrav til konstruktion og ydeevne for brændstofpumper og fjernpumpesystemer, Sikkerhedskrav til konstruktion af og ydeevne for sikringskoblinger på målepumper og brændstofstandere, Sikkerhedskrav til konstruktion af og ydeevne for sikkerhedsventiler og Sikkerhedskrav til konstruktion af og ydeevne for drejeled på brændstofstandere og trykforsynede brændstofstandere. Generelle krav som angivet i standardiseringsprogrammets kapitel I, der er aftalt mellem CEN og CENELEC og Kommissionen, og som er vedlagt anmodning BC/CEN/46-92 — BC/CLC/05-92. CEN og Cenelec blev også anmodet om at revidere de eksisterende standarder med henblik på at bringe dem i overensstemmelse med de væsentlige sundheds- og sikkerhedskrav i direktiv 94/9/EF.
                  
               
                     (4)
                  
                  
                     På grundlag af anmodning BC/CEN/46-92 — BC/CLC/05-92 udarbejdede CEN følgende harmoniserede standard for produkter til tankstationer: EN 13012:2021 Krav til fremstilling af og ydeevne for automatiske påfyldningspistoler til brug på benzinstandere, EN 13617-1:2021 Sikkerhedskrav til konstruktion og ydeevne for brændstofpumper, brændstofstandere og fjernpumpesystemer, EN 13617-2:2021 Sikkerhedskrav til konstruktion af og ydeevne for sikringskoblinger på målepumper og brændstofstandere, EN 13617-3:2021 Sikkerhedskrav til konstruktion og ydeevne for sikkerhedsventiler og EN 13617-4:2021. Sikkerhedskrav til konstruktion af og ydeevne for drejeled på brændstofstandere og trykforsynede brændstofstandere.
                  
               
                     (5)
                  
                  
                     Kommissionen har sammen med CEN vurderet, om standard EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021, som er udarbejdet af CEN, er i overensstemmelse med anmodningen BC/CEN/46-92 — BC/CLC/05-92.
                  
               
                     (6)
                  
                  
                     Standard EN 13012:2021, EN 13617-1:2021, EN 13617-2:2021, EN 13617-3:2021 og EN 13617-4:2021 opfylder de krav, som det er hensigten, at den skal dække, og som er fastsat i bilag II til direktiv 2014/34/EU. Referencerne for de nævnte standarder bør derfor offentliggøres i Den Europæiske Unions Tidende.
                  
               
                     (7)
                  
                  
                     Standard EN 13012:2021 erstatter standard EN 13012:2012. Standard EN 13617-1:2021 erstatter standard EN 13617-1:2012. Standard EN 13617-2:2021 erstatter standard EN 13617-2:2012. Standard EN 13617-3:2021 erstatter standard EN 13617-3:2012. Standard EN 13617-4:2021 erstatter standard EN 13617-4:2012. Derfor bør referencerne for standard EN 13012:2012, EN 13617-1:2012, EN 13617-2:2012, EN 13617-3:2012 og EN 13617-4:2012, som er offentliggjort i Kommissionens meddelelse (2018/C 371/01) (4), tilbagetrækkes fra Den Europæiske Unions Tidende.
                  
               
                     (8)
                  
                  
                     For at give fabrikanterne tilstrækkelig tid til at tilpasse deres produkter til den reviderede version af standard EN 13012:2012, EN 13617-1:2012, EN 13617-2:2012, EN 13617-3:2012 og EN 13617-4:2012 er det nødvendigt at udskyde tilbagetrækningen af referencen for disse standarder.
                  
               
                     (9)
                  
                  
                     I bilag I til Kommissionens gennemførelsesafgørelse (EU) 2019/1202 (5) er der opført referencer for harmoniserede standarder til støtte for direktiv 2014/34/EU. For at sikre, at alle referencerne for de harmoniserede standarder, der er udarbejdet til støtte for direktiv 2014/34/EU, er angivet i én retsakt, bør referencerne for harmoniseret standard EN 13012:2021, EN 13617-1:2021, EN 13617-2:2021, EN 13617-3:2021 og EN 13617-4:2021 medtages i nævnte bilag.
                  
               
                     (10)
                  
                  
                     I bilag II til gennemførelsesafgørelse (EU) 2019/1202 er der opført referencer for harmoniserede standarder, der er udarbejdet til støtte for direktiv 2014/34/EU, og som trækkes tilbage fra C-udgaven af Den Europæiske Unions Tidende. Referencerne for harmoniseret standard EN 13012:2012, EN 13617-1:2012, EN 13617-2:2012, EN 13617-3:2012 og EN 13617-4:2012 bør medtages i nævnte bilag.
                  
               
                     (11)
                  
                  
                     Gennemførelsesafgørelse (EU) 2019/1202 bør derfor ændres.
                  
               
                     (12)
                  
                  
                     Overholdelsen af en harmoniseret standard medfører en formodning om overensstemmelse med de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/1202 foretages følgende ændringer:
            
                        1)
                     
                     
                        Bilag I ændres i overensstemmelse med bilag I til nærværende afgørelse.
                     
                  
                        2)
                     
                     
                        Bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            
         
         
            Udfærdiget i Bruxelles, den 3. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/34/EU af 26. februar 2014 om harmonisering af medlemsstaternes love om materiel og sikringssystemer til anvendelse i en potentielt eksplosiv atmosfære (EUT L 96 af 29.3.2014, s. 309).
         
            (3)  Europa-Parlamentets og Rådets direktiv 94/9/EF af 23. marts 1994 om indbyrdes tilnærmelse af medlemsstaternes lovgivning om materiel og sikringssystemer til anvendelse i eksplosiv atmosfære (EFT L 100 af 19.4.1994, s. 1).
         
            (4)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2014/34/EU om harmonisering af medlemsstaternes love om materiel og sikringssystemer til anvendelse i en potentielt eksplosiv atmosfære (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 371 af 12.10.2018, s. 1).
         
            (5)  Kommissionens gennemførelsesafgørelse (EU) 2019/1202 af 12. juli 2019 om de harmoniserede standarder for materiel og sikringssystemer til anvendelse i eksplosionsfarlig atmosfære, der er udarbejdet til støtte for Europa-Parlamentets og Rådets direktiv 2014/34/EU (EUT L 189 af 15.7.2019, s. 71).
      
      
         
            BILAG I
            I bilag I til gennemførelsesafgørelse (EU) 2019/1202 tilføjes følgende numre:
            
               
                           Nr.
                        
                        
                           Reference for standarden
                        
                     
                           »5
                        
                        
                           EN 13012:2021
                           Tankstationer — Krav til fremstilling af og ydeevne for automatiske påfyldningspistoler til brug på benzinstandere
                        
                     
                           6.
                        
                        
                           EN 13617-1:2021
                           Tankstationer — Del 1: Sikkerhedskrav til konstruktion og ydeevne for brændstofpumper, brændstofstandere og fjernpumpesystemer
                        
                     
                           7.
                        
                        
                           EN 13617-2:2021
                           Tankstationer — Del 2: Sikkerhedskrav til konstruktion af og ydeevne for sikringskoblinger på målepumper og brændstofstandere
                        
                     
                           8.
                        
                        
                           EN 13617-3:2021
                           Tankstationer — Del 3: Sikkerhedskrav til konstruktion af og ydeevne for sikkerhedsventiler
                        
                     
                           9.
                        
                        
                           EN 13617-4:2021
                           Tankstationer — Del 4: Sikkerhedskrav til konstruktion af og ydeevne for drejeled på brændstofstandere og trykforsynede brændstofstandere«
                        
                     
         
      
      
         
            BILAG II
            I bilag II til gennemførelsesafgørelse (EU) 2019/1202 tilføjes følgende numre:
            
               
                           Nr.
                        
                        
                           Reference for standarden
                        
                        
                           Dato for tilbagetrækning
                        
                     
                           »4
                        
                        
                           EN 13012:2012
                           Tankstationer — Krav til fremstilling af og ydeevne for automatiske påfyldningspistoler til brug på benzinstandere
                        
                        
                           3. september 2023
                        
                     
                           5.
                        
                        
                           EN 13617-1:2012
                           Tankstationer — Del 1: Brændstofpumper, brændstofstandere og fjernpumpesystemer — Sikkerhedskrav til konstruktion og ydeevne
                        
                        
                           3. september 2023
                        
                     
                           6.
                        
                        
                           EN 13617-2:2012
                           Tankstationer — Del 2: Sikkerhedskrav til konstruktion af og ydeevne for sikringskoblinger på målepumper og benzinstandere
                        
                        
                           3. september 2023
                        
                     
                           7.
                        
                        
                           EN 13617-3:2012
                           Tankstationer — Del 3: Sikkerhedskrav til konstruktion af og ydeevne for sikkerhedsventiler
                        
                        
                           3. september 2023
                        
                     
                           8.
                        
                        
                           EN 13617-4:2012
                           Tankstationer — Del 4: Sikkerhedskrav til konstruktion af og ydeevne for svingarme på målepumper og benzinstandere
                        
                        
                           3. september 2023«